સુકુ ઘાસ અશ્વને માટે ઉત્તમ ખોરાક છે. ઘાંસ પાણીથી ઘોઇ સુકવી પછી ખાવા આપવુ. અશ્વનાં ઉદરમાં જાજી જગ્યા હોતી નથી એટલે એકદમ વધારે ખાઇ શકતો નથી માટે થોડી થોડી વારે ઘાસ આપવું. કોઇવાર થોડા ગાજર દેવા આ બધુ દેવાથી તેનુ ઉદર ફુલી જાય છે. બે વખત દાણા ખવડાવવા દાણા સાથે થોડુ મીઠું સારૂ છે. દાણામાં ઉત્તમ ચણા છે અશ્વને સ્વચ્છ પાણી આપવું પાણી પાયા બાદ થોડો સમય ફેરવવો અને સવાર સાંજ પણ ખુલ્લી હવામાં ફેરવવો. આખો દિવસ છાંયે બાંધવાથી જોખમ વગેરે થાય છે કયારેક તડકામાં ફેરવવો લાભકારક છે. અશ્વ માટે નરમ અને સુકા ઘાસનુ આઠ નવ આાંગળ પીળી સંયા બનાવવી સવારે લઇ લેવી બગડેલુ ઘાસ બદલવું. શીત કાળમાં ગરમ કપડું ઓઠાડવું, વરસાદનાં દિવસોમાં મચ્છરથી રક્ષણ કરવું, અશ્વનાં ચારેય પગમાં નાલ જડાવી, ખુરથી નીચેના કઠીન ભાગને શરીર છોલી નાળ બાંધવી . જે નરમ સ્થાનમાં ખીલ્લો બેસે તો લંગડો થાય છે. અશ્વનાં શરીરમાં પરસેવો થાય છે તેમાં ધુળ કે કાદવ ચોટે છે માટે સવાર સાંજ ખરેરાથી તેનું શરીર સાફ રાખવું. ખરેરી કરતા પહેલા મોઢામાં લગામ દઈ ગરદને જરા ખેંચી રાખવી. અશ્વ જે બદમાશ હોય તો લગામને તાણી પુછડી સાથ બાંધવી. પ્રથમ ગરદનને અને પછી બીજા અંગને ખરેરો કરવો. ખરેરા બાદ પીછી ફેરવી સફેદ વસ્ત્રથી શરીર લુંછી નાખવુ પછી તેના ઉપર ગાદી ફેરવી કેશવાળી તથા પુછને કંધીથી સાફ કરવી.